Paseo Colón (San José)

Paseo Colón er en av de viktigste avenyene i Costa Ricas hovedstad San José. Den går fra den østlige enden av Parque Metropolitano La Sabana østover mot sentrum av byen fram til det nordøstlige hjørnet av Hospital San Juan de Dios, hvor gågata Avenida Central begynner. Langs avenyen står blant annet Torres Paseo Colón, som er Costa Ricas høyeste bygning.

Paseo Colón brukes til ulike arrangementer. Blant disse er Festival de la Luz («Lysfestivalen») i begynnelsen av desember, hvor det holdes et opptog i avenyen.

Avenyen er oppkalt etter Christofer Columbus, som heter Cristóbal Colón på spansk.

San José